১২ ডিচেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৰাজি
 ১৯১১ - সম্ৰাট পঞ্চম জৰ্জে আৰু ৰাণী মেৰী দুয়ো একেলগে দিল্লীৰ বিখ্যাত দিল্লী দৰবাৰত ভাৰতবৰ্ষৰ ৰাজধানী কলিকতাৰ পৰা দিল্লীলৈ স্থানান্তৰিত হোৱাৰ কথা আনুষ্ঠানিক ভাবে ঘোষণা কৰিছিল। 
 ১৯৪৮ আজিৰ দিনটোতে দক্ষিণ কোৰিয়াক নৱ ৰাষ্ট্ৰৰূপে ৰাষ্ট্ৰসংঘই স্বীকৃতি প্ৰদান কৰে।
 ১৯৭৯ - অসমত প্ৰথমবাৰৰ বাবে ৰাষ্ট্ৰপতি শাসন প্ৰৱৰ্তন। এই ৰাষ্ট্ৰপতি শাসন ১৯৮০ চনৰ ৫ ডিচেম্বৰ লৈকে বলৱৎ আছিল।
 ১৯৯৬ – গংগা নদীৰ পানীৰ ভাগ-বতৰাৰ ক্ষেত্ৰত ভাৰত আৰু বাংলাদেশৰ মাজত এখন ৩০ বছৰীয়া চুক্তি স্বাক্ষৰিত হয়।
 ২০১২ - ৰাজীৱ গান্ধী খেলৰত্ন বঁটা বিজয়ী ভাৰতীয় বেডমিণ্টন খেলুৱৈ ছাইনা নেহৱালে হংকং ছুপাৰ ছিৰিজৰ খিতাপ দখল কৰিছিল।
 ২০১৫ - কনফাৰেন্স অফ পাৰ্টিয়ে জলবায়ু পৰিৱৰ্তন আৰু মানৱ অধিকাৰৰ মাজৰ সম্পৰ্কৰ প্ৰতি সজাগতা বৃদ্ধিৰ বাবে পেৰিছ চুক্তি গৃহীত কৰে।
 ২০১৯ - অসমত কেবৰ বিপক্ষে ৰাজ্যজুৰি ব্যাপক প্ৰতিবাদ। আৰক্ষীৰ গুলীত ২ প্ৰতিবাদকাৰী নিহত আৰু ২১ গুলীবিদ্ধ। সমগ্ৰ অসমত সান্ধ্য আইন বাহাল থকাৰ স্বত্তেও গুৱাহাটীৰ লতাশিল খেলপথাৰত অগনণ জনতাৰ প্ৰতিবাদ। ডিজিপিসহ তিনি শীৰ্ষ আৰক্ষী বিষয়াৰ গাড়ীত আক্ৰমণ প্ৰতিবাদকাৰীৰ জ্বলালে বাংলাদেশৰ সহকাৰী উচ্চায়ুক্তৰ গাড়ীও। আমবাৰীৰ কাপৰ মুখ্য কাৰ্যালয়লৈ শিলাবৰ্ষণ, ঠায়ে ঠায়ে আৰক্ষীৰ লাঠী চালনা্ কন্দুৱা গেছ নিক্ষেপ প্ৰতিবাদ কাৰী লৈ। অসম আন্দোলনৰ পিছত অসমত এইটোৱেই বৃহৎ গণ আন্দোলন।

জন্ম
 ১৮৮০ - মৌলানা আব্দুল হামিদ খান ভাসানী, এজন বঙালী ৰাজনৈতিক নেতা। তেওঁৰ ৰাজনৈতিক কাৰ্যকাল আছিল ব্ৰিটিছ ঔপনিৱেশিক ভাৰত, পাকিস্তান আৰু বাংলাদেশত। 
 ১৮৯৮ - ড° বালাকৃষ্ণ শিৱৰাম মুঞ্জেৰ জন্ম বিলাসপুৰত বৰ্তমানৰ ছত্তীশগড়ত হৈছিল। তেওঁ ১৮৯৮ চনত বোম্বাইৰ গ্ৰাণ্ট মেডিকেল কলেজৰ পৰা চিকিৎসা ডিগ্ৰী সম্পূৰ্ণ কৰে। তেওঁ বোম্বাই পৌৰ নিগমত চিকিৎসা বিষয়া হিচাপে পদত্যাগ আৰু অন্যান্য ক্ষেত্ৰত অৱদান আগবঢ়োৱাৰ পিছত, তেওঁ তেওঁৰ সমগ্ৰ জীৱন ভাৰতৰ স্বাধীনতা সংগ্ৰামৰ বাবে উৎসৰ্গা কৰাৰ সিদ্ধান্ত লয়। ড° মুঞ্জেয়ে অৰিহণা যোগোৱা বহুতো ক্ষেত্ৰৰ ভিতৰত এটা আছিল সামৰিক বাহিনী। তেওঁৰ উচ্চাকাংক্ষা আছিল নাছিকত এখন সামৰিক বিদ্যালয় আৰম্ভ কৰা, য'ত দেশৰ শিশুসকলক সামৰিক প্ৰশিক্ষণ দিব পাৰি আৰু যুদ্ধক্ষেত্ৰত সাহসেৰে তেওঁলোকৰ ভূমিকা পালন কৰিবলৈ শিকাব পাৰি। শিশুলোকক আকৰ্ষণ নকৰাকৈ বা মনোবল হ্ৰাস নকৰাকৈ তেওঁলোকৰ মাজত ব্ৰিটিছ গুণবোৰ সঞ্চাৰিত কৰিবলৈ শিকাব পাৰি। এই দৃষ্টিভংগীৰে তেওঁ নাছিকত ভোনছালা সামৰিক বিদ্যালয় আৰম্ভ কৰিছিল। ১৯৩৬ চনৰ ২২ জুলাইলৈকে ভোনছালা সামৰিক বিদ্যালয়ৰ মুঠ আনুমানিক ব্যয় আছিল ৩ লাখ টকা, যাৰ বাবে গোৱালিয়ৰৰ মহাৰাজাই ১,০০,০০০ টকা দান কৰিছিল। ড০ বালকৃষ্ণ শিৱৰাম মুঞ্জেয়ে এক শক্তিশালী যুৱ শক্তি গঢ়ি তোলাৰ উদ্দেশ্যে লক্ষ্য স্থিৰ কৰি লৈছিল, যি ভাৰতীয় স্বাধীনতা যুদ্ধত অৰিহণা যোগাব। তেওঁ ১৯৪৮ চনৰ ৩ মাৰ্চত মৃত্যু হৈছিল।
 ১৯৪১ - নাম্বি নাৰায়ণন, এজন ভাৰতীয় মহাকাশ বিজ্ঞানী, যি ভাৰতীয় মহাকাশ গৱেষণা সংস্থাৰ (ইছৰো)ৰ বাবে কাম কৰিছিল আৰু বিকাশ ৰকেট ইঞ্জিন নিৰ্মাণৰ ক্ষেত্ৰত ভাৰতীয় মহাকাশ কাৰ্যসূচীত গুৰুত্বপূৰ্ণ অৱদান আগবঢ়াইছিল। তেওঁ ভাৰতে উৎক্ষেপণ কৰা প্ৰথম পিএছএলভিত ব্যৱহৃত বিকাশ ইঞ্জিনৰ বাবে ফৰাচীসকলৰ পৰা প্ৰযুক্তি অৰ্জন কৰা দলটোক নেতৃত্ব দিছিল। ভাৰতীয় মহাকাশ গৱেষণা সংস্থা (ইছৰো)ৰ এজন জ্যেষ্ঠ বিষয়া হিচাপে তেওঁ ক্ৰায়'জেনিক্স বিভাগৰ ভাৰপ্ৰাপ্ত বিষয়া আছিল। ২০১৯ চনৰ মাৰ্চ মাহত তেওঁক ভাৰতৰ তৃতীয় সৰ্বোচ্চ অসামৰিক বঁটা পদ্মভূষণ বঁটা প্ৰদান কৰা হয়। আৰ মাধৱনে অভিনয় কৰা আৰু পৰিচালনা কৰা তেওঁৰ জীৱনৰ ওপৰত আধাৰিত ৰকেটৰী— দ্য নাম্বি ইফেক্ট চলচ্চিত্ৰখন ২০২২ চনৰ জুলাই মাহত মুক্তি দিয়া হয়।
 ১৯৫০ - ৰজনীকান্ত, প্ৰকৃত নাম শিৱাজী ৰাও গায়কৱাড়। এজন ভাৰতীয় অভিনেতা, প্ৰযোজক আৰু চিত্ৰনাট্যকাৰ। পাঁচ দশকতকৈও অধিক সময়ৰ কেৰিয়াৰত তেওঁ  তামিল, হিন্দী, তেলেগু, কানাড়া, বঙালী আৰু মালায়ালম ভাষাত ১৬০খনতকৈও অধিক চলচ্চিত্ৰত অভিনয় কৰিছে। তেওঁক ভাৰতীয় চলচ্চিত্ৰৰ ইতিহাসৰ আটাইতকৈ সফল আৰু জনপ্ৰিয় অভিনেতা হিচাপে গণ্য কৰা হয়। চলচ্চিত্ৰত তেওঁৰ অতুলনীয় ষ্টাইলত ৰখা দাঢ়ি আৰু চাৰিত্ৰিক বৈশিষ্টৰ বাবে জনাজাত। সমগ্ৰ দক্ষিণ ভাৰতত তেওঁৰ এক বিশাল অনুগামী আছে য'ত সকলোৱে তেওঁক অনুসৰণ কৰে। ভাৰত চৰকাৰে তেওঁক ২০০০ চনত মাত্ৰ তৃতীয় সৰ্বোচ্চ অসামৰিক সন্মান পদ্মভূষণ, ২০১৬ চনত মাত্ৰ দ্বিতীয় সৰ্বোচ্চ অসামৰিক সন্মান পদ্মবিভূষণ বঁটাৰে সন্মানিত কৰে আৰু ২০১৯ চনত ভাৰতীয় চলচ্চিত্ৰৰ সৰ্বোচ্চ সন্মানদাদাচাহেব ফাল্কে বঁটাৰে সন্মানিত কৰে।
 ১৯৭২ - বন্দিতা আচাৰ্য, ভাৰতীয় সমাজকৰ্মী আৰু মানৱ অধিকাৰকৰ্মী।
 ১৯৮১ - যুৱৰাজ সিং, এজন প্ৰাক্তন ভাৰতীয় আন্তঃৰাষ্ট্ৰীয় ক্ৰিকেটাৰ যিয়ে খেলৰ সকলো ফৰ্মেটত খেলিছিল। তেওঁ এজন অলৰাউণ্ডাৰ যিয়ে মিডল অৰ্ডাৰত বাওঁহাতেৰে বেটিং কৰিছিল আৰু বাওঁহাতৰ অৰ্থোডক্স বল কৰিছিল। তেওঁ এদিনীয়া ক্ৰিকেটত ৭টা প্লেয়াৰ অফ দ্য চিৰিজ বঁটা লাভ কৰিছে, যিটো এজন ভাৰতীয়ৰ দ্বাৰা যুটীয়াভাৱে তৃতীয় সৰ্বাধিক, প্ৰাক্তন ভাৰতীয় অধিনায়ক সৌৰভ গাংগুলীৰ সৈতে ভাগ-বতৰা কৰা হৈছে। যুৱৰাজে ২০০০ৰ পৰা ২০১৭ চনৰ ভিতৰত এদিনীয়া আন্তৰ্জাতিক খেলত ভাৰতীয় ক্ৰিকেট দলৰ সদস্য আছিল আৰু ২০০৩ চনৰ অক্টোবৰত তেওঁৰ প্ৰথমখন টেষ্ট মেচ খেলিছিল। তেওঁ ২০০৭ ৰ পৰা ২০০৮ চনৰ ভিতৰত ভাৰতীয় এদিনীয়া দলৰ উপ-অধিনায়ক আছিল। ২০০৭ চনৰ বিশ্ব টুৱেণ্টি-২০ত ইংলেণ্ডৰ বিৰুদ্ধে এখন খেলত তেওঁ ষ্টুৱাৰ্ড ব্ৰডৰ দ্বাৰা বল কৰা এটা অভাৰত বিখ্যাতভাৱে ছয়টা ছয় মাৰিছিল এইটো যিকোনো প্ৰকাৰৰ আন্তঃৰাষ্ট্ৰীয় এদিনীয়া বা টেষ্ট মেচত আগতে মাত্ৰ তিনিবাৰ সংঘটিত হৈছিল। ১০ জুন ২০১৮ তাৰিখে, যুৱৰাজে সকলো ধৰণৰ আন্তঃৰাষ্ট্ৰীয় ক্ৰিকেটৰ পৰা অৱসৰৰ কথা ঘোষণা কৰে। যুৱৰাজ সিংক ২০১২ চনত ভাৰতীয় ক্ৰীড়াৰ দ্বিতীয় সৰ্বোচ্চ সন্মান অৰ্জুন বঁটা আৰু ২০১৪ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰীৰে সন্মানিত কৰা হয়।
 ১৯৯৭ - ৰবি কুমাৰ দাহিয়া, যাক ৰবি কুমাৰ বা ৰবি দাহিয়া বুলিও জনা যায়। এজন ভাৰতীয় ফ্ৰীষ্টাইল মল্লযোদ্ধা যি ৫৭ কিলোগ্ৰাম শাখাত ২০২০ টকিঅ' অলিম্পিকত ৰূপৰ পদক জিকিছিল। দাহিয়া ২০১৯ চনৰ বিশ্ব কুস্তী চেম্পিয়নশ্বিপৰ পৰা ব্ৰঞ্জ পদক বিজয়ী আৰু তিনিবাৰ এছিয়ান চেম্পিয়ন। ২০২২ চনৰ বাৰ্মিংহাম কমনৱেলথ গেমছত তেওঁ ইংলেণ্ডৰ বাৰ্মিংহামত পুৰুষৰ ৫৭ কিলোগ্ৰাম ফ্ৰীষ্টাইল কুস্তি শাখাত সোণৰ পদক জিকিছিল।

মৃত্যু
 ১৯৬৪ - মৈথিলীচৰণ গুপ্ত, ভাৰতীয় হিন্দী ভাষাৰ অন্যতম প্ৰতিভাশালী কবি। তেওঁক খড়ি উপভাষাত লিখা (সাদী উপভাষা) কবিতাৰ অন্যতম পথপ্ৰদৰ্শক বুলি গণ্য কৰা হয়। যিটো সময়ত বেছিভাগ হিন্দী কবিয়ে ব্ৰজ উপভাষা ব্যৱহাৰৰ পক্ষপাতী আছিল সেইসময়ত তেওঁ খড়ি উপভাষাত নিজৰ লিখনিসমূহ প্ৰকাশ কৰিছিল। ভাৰতৰ স্বাধীনতা সংগ্ৰামৰ সময়ত তেওঁৰ ভাৰত-ভাৰতী (১৯১২) নামৰ গ্ৰন্থখন ব্যাপকভাৱে সমাদৃত হোৱাৰ বাবে তেওঁক মহামানৱ মহাত্মা গান্ধীয়ে ৰাষ্ট্ৰীয় কবি উপাধি প্ৰদান কৰিছিল। ১৯৫৪ চনত ভাৰত চৰকাৰে প্ৰথমবাৰৰ বাবে প্ৰদান কৰা পদ্মভূষণ সন্মান লাভ কৰে। জন্ম ৩ আগষ্ট, ১৮৮৬।
 ২০০৫ - চন্দ্ৰমৌলি চোপ্ৰা পেছাদাৰীভাৱে ৰামানন্দ সাগৰ নামেৰে জনাজাত। এজন ভাৰতীয় চলচ্চিত্ৰ নিৰ্মাতা, সম্পাদক, নাট্যকাৰ, কবি আৰু এজন লেখক আছিল। তেওঁ দূৰদৰ্শন অনুষ্ঠান ৰামায়ণ (১৯৮৭-১৯৮৮) নিৰ্মাণৰ বাবে সৰ্বাধিক জনাজাত। ভাৰত চৰকাৰে ভাৰতীয় চলচ্চিত্ৰ আৰু কলালৈ আগবঢ়োৱা অৱদানৰ বাবে ২০০০ চনত তেওঁক পদ্মশ্ৰী সন্মানেৰে সন্মানিত কৰিছিল। তেওঁৰ পৰিচালনাত দূৰদৰ্শনত ৰামায়ণ ধাৰাবাহিকৰ ১৯৮৭ চনৰ ২৫ জানুৱাৰীত ইয়াৰ প্ৰথম খণ্ডটো সম্প্ৰচাৰ হৈছিল। তেওঁৰ পৰৱৰ্তী টেলি-চিৰিয়েল আছিল শ্ৰীকৃষ্ণ আৰু লৱ-কুশ যি দুয়োখন তেওঁৰ দ্বাৰা প্ৰযোজিত আৰু পৰিচালিত হৈছিল। তেওঁ পিছত সাই বাবাকো পৰিচালনা কৰিছিল। সাগৰে বিক্ৰম আৰু বেতাল আৰু আলিফ লায়লাৰ দৰে কল্পনামূলক ধাৰাবাহিকও নিৰ্মাণ কৰিছিল। জন্ম ২৯ ডিচেম্বৰ, ১৯১৭।

দিৱস
 সংবিধান দিৱস (ৰাছিয়া)।

তথ্য সংগ্ৰহ

 বাহ্যিক সংযোগ 

 বিবিচি: এই দিনটোত ঘটা কেইটামান উল্লেখযোগ্য ঘটনা